Zavod za hitnu medicinu\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_, zastupan po ravnatelju \_\_\_\_\_\_\_\_\_\_\_\_\_\_\_\_\_\_\_\_\_\_\_

i

\_\_\_\_\_\_\_\_\_\_bolnica\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_, zastupana po ravnatelju \_\_\_\_\_\_\_\_\_\_\_\_\_\_\_\_\_\_\_\_\_\_\_

i

Dom zdravlja \_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_, zastupan po ravnatelju \_\_\_\_\_\_\_\_\_\_\_\_\_\_\_\_\_\_\_\_\_\_\_

(u daljnjem tekstu: ugovorne strane)

sklopili su

**UGOVOR**

**O FUNKCIONALNOJ INTERGRACIJI ZDRAVSTVENIH USTANOVA**

**RADI ORGANIZIRANJA OBAVLJANJA DJELATNOSTI HITNE MEDICINE**

**Članak 1.**

Sukladno članku 20. Zakona o zdravstvenoj zaštiti („Narodne novine“, broj 100/2018) i Odluci o funkcionalnoj integraciji zdravstvenih ustanova radi organiziranja obavljanja djelatnosti hitne medicine (Službeni glasnik \_\_\_\_\_\_\_\_\_\_\_\_ /19), ovim se Ugovorom utvrđuju način i oblici funkcionalne integracije zdravstvenih ustanova potpisnica ovoga Ugovora.

**Članak 2.**

Funkcionalna integracija iz članka 1. ovoga Ugovora ostvaruje se suradnjom zdravstvenih ustanova potpisnica ovoga Ugovora i to:

- korištenjem ljudskih resursa ustanove za potrebe druge ustanove

- korištenjem poslovnih prostora ustanove za potrebe druge ustanove

- korištenjem medicinsko-tehničke i druge opreme, lijekova te potrošnog materijala ustanove za potrebe druge ustanove.

**Članak 3.**

Ugovorne strane utvrđuju da se korištenje ljudskih resursa ustanove za potrebe druge ustanove potpisnice ovoga Ugovora mora provoditi sukladno odredbama Zakona o radu („Narodne novine“, br. 93/2014 i 127/2017), Zakona o zdravstvenoj zaštiti (Narodne novine“, broj 100/2018), te važećeg Temeljnog kolektivnog ugovora za službenike i namještenike u javnim službama i Kolektivnog ugovora za djelatnost zdravstva i zdravstvenog osiguranja.

Pod uvjetima utvrđenim propisima iz stavka 1. ovoga članka zdravstveni radnik u radnom odnosu u jednoj zdravstvenoj ustanovi potpisnici ovoga Ugovora može u drugoj zdravstvenoj ustanovi potpisnici ovoga Ugovora:

- uz odobrenje poslodavca, za svoj račun sklopiti posao iz zdravstvene djelatnosti poslodavca, na temelju odredbi članaka 157. do 161. Zakona o zdravstvenoj zaštiti ili

- uz pisanu suglasnost poslodavca, sklopiti ugovor o radu s drugim poslodavcem u najdužem trajanju do osam sati tjedno, odnosno do sto osamdeset sati godišnje, na temelju odredbe članka 61. stavka 3. Zakona o radu ili

- raditi s nepunim radnim vremenom kod dva poslodavca do punog radnog vremena, na temelju članka 62. stavka 1. i 2. Zakona o radu ili

- raditi na izdvojenom mjestu rada u prostoru koji nije prostor poslodavca sukladno članku 17. Zakona o radu.

**Članak 4.**

Ovisno o modalitetu suradnje u korištenju ljudskih resursa iz članka 3. ovoga Ugovora zdravstvene ustanove potpisnice ovoga Ugovora obvezne su uskladiti ugovore o radu zdravstvenih radnika svojih zaposlenika.

**Članak 5.**

Pojedinosti suradnje zdravstvenih ustanova potpisnica ovoga Ugovora u korištenju ljudskih resursa uređuju se Pravilima o postupanju funkcionalno integriranih zdravstvenih ustanova u djelatnosti hitne medicine, koja su sastavni dio ovoga Ugovora.

**Članak 6.**

Ugovorne strane utvrđuju da se način korištenja poslovnog prostora za obavljanje djelatnosti hitne medicine u Županiji/Gradu Zagrebu uređuje posebnim ugovorom sklopljenim između Zavoda za hitnu medicinu Županije/Grada Zagreba i bolnice, odnosno doma zdravlja.

**Članak 7.**

Ugovorne strane utvrđuju da se način korištenja medicinsko-tehničke i druge opreme, lijekova, potrošnog materijala te način vođenja zdravstvene dokumentacije u djelatnosti hitne medicine, sukladno ovom Ugovoru, u Županiji/Gradu Zagrebu uređuje posebnim ugovorom sklopljenim između Zavoda za hitnu medicinu Županije/Grada Zagreba i bolnice, odnosno doma zdravlja.

**Članak 8.**

Svaka ugovorna strana obvezna je odmah obavijestiti drugu ugovornu stranu o svakoj promjeni koja utječe na obveze iz ovoga Ugovora, a eventualne sporove ugovorne će strane rješavati sporazumno, a u slučaju nemogućnosti postizanja sporazumnog rješenja ugovara se nadležnost stvarno nadležnog suda u \_\_\_\_\_\_\_\_\_\_ .

**Članak 9.**

Ovaj Ugovor sklopljen je u \_\_\_\_\_\_\_\_\_ istovjetnih primjeraka, po \_\_\_\_\_\_ za potrebe svake ugovorne strane.

**Članak 10.**

Eventualne izmjene i dopune ovoga Ugovora smatrat će se pravovaljanima samo ako su sačinjene u pisanom obliku i potvrđene potpisom ugovornih strana.

**Članak 11.**

Ugovorne strane u znak pristanka vlastoručno potpisuju ovaj Ugovor.

U \_\_\_\_\_\_\_\_\_\_, dana \_\_\_\_\_\_\_\_\_\_ godine

Ugovorna strana: Ugovorna strana:

KLASA: KLASA:

URBROJ: URBROJ:

 Ugovorna strana:

 KLASA:

 URBROJ: